|  |  |
| --- | --- |
| ujmegye | Hajdú-Bihar Vármegye ÖnkormányzatánakKözgyűlése |
| **KÖZGYŰLÉSI ELŐTERJESZTÉS** | **3.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Önkormányzata 2023. évi költségvetési rendeletének módosítása |
| **Melléklet:** | (Rendelet-tervezet mellékletei)1. összevont költségvetési mérleg2. önkormányzat költségvetési mérlege3. önkormányzati hivatal költségvetési mérlege4. európai uniós forrásból finanszírozott támogatással megvalósuló projektek bevételei és kiadásai5. európai uniós forrásból finanszírozott támogatással megvalósuló projektek bevételei – részletes költségvetés6. európai uniós forrásból finanszírozott támogatással megvalósuló projektek kiadásai – részletes költségvetés7. működési célú támogatások államháztartáson belülre és kívülre |
| **Készítette:** | Már Norbert |
| **Véleményező bizottságok:** | a közgyűlés bizottságai |

**Tisztelt Közgyűlés!**

A Magyarország helyi önkormányzatairól szóló 2011. évi CLXXXIX. törvény, illetve az államháztartásról szóló 2011. évi CXCV. törvény (továbbiakban: Áht.) felhatalmazása alapján Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet módosítását a következők szerint javaslom:

1. **Az Önkormányzat költségvetését érintő módosítás**

(a rendelettervezet 2. melléklete)

**1.** Az Áht. végrehajtásáról szóló 368/2011. (XII. 31.) Korm. rendelet 122/A. § (2) bekezdés f) pontja alapján a Magyar Államkincstár a következő év január 5-ig esedékes járandóságok fedezetének biztosítása érdekében – december 15-ét követően – a Kincstári Egységes Számla terhére megelőlegezi a helyi önkormányzatokat a tárgyévet követő évben a nettó finanszírozás keretében megillető, tárgyév december 15-éig megállapított támogatások összegének 4%-át. Hajdú-Bihar Vármegye Önkormányzata esetében ez az összeg 12 444 000 Ft, amely a
2024. évi állami támogatás első részletének (ún. 0. havi részlet) összegével megegyező. A megelőlegezett összeg számviteli elszámolása szerint államháztartáson belüli megelőlegezésnek számít, amely a finanszírozási bevételek közé sorolandó. A bevétel előírásával (előirányzatosításával) egyidejűleg azonban a megelőlegezett összeg visszafizetésére is meg kell teremteni a fedezetet, amely a finanszírozási kiadások között szereplő államháztartáson belüli megelőlegezések visszafizetése rovat terhére történik.

A fentiek alapján **12 444 000 Ft** összegben nő a Finanszírozási bevételek (B8 rovat), és azonos összegben nő a Finanszírozási kiadások (K9 rovat) előirányzata.

**2.** Hajdú-Bihar Vármegye Önkormányzata Közgyűlése a 38/2023. (V. 26.), valamint a 39/2023. (V. 26.) határozataiban hagyta jóvá az Agrárminisztérium HUNG-2023 kódjelű, a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására tárgyú felhívásának I. célterületére **„Vármegye kóstolgató”** című, II. célterületére **„Értékes Hajdú-Bihar – Vármegyénk kincsei”** című pályázat benyújtását. A pályázatok pozitív elbírálásban részesültek, az önkormányzatot megillető támogatás összege a két pályázat vonatkozásában **4 999 501 Ft.** A pályázat benyújtott és jóváhagyott költségvetésére figyelemmel az alábbi bevételi és kiadási előirányzatok növelése szükséges:

**„Vármegye kóstolgató”** című pályázat vonatkozásában:

* Működési célú támogatások államháztartáson belülről (B1 rovat) 2 000 000 Ft
* Személyi juttatások (K1 rovat) 300 000 Ft
* Munkaadókat terhelő járulékok és szociális hozzájárulási adó (K2 rovat) 39 000 Ft
* Dologi kiadások (K3 rovat) 1 661 000 Ft

**„Értékes Hajdú-Bihar – Vármegyénk kincsei”** című pályázat vonatkozásában:

* Működési célú támogatások államháztartáson belülről (B1 rovat) 2 999 501 Ft
* Személyi juttatások (K1 rovat) 2 170 154 Ft
* Munkaadókat terhelő járulékok és szociális hozzájárulási adó (K2 rovat) 101 926 Ft
* Dologi kiadások (K3 rovat) 727 421 Ft

**3.** A Renatur, a SinCE-AFC, valamint a Püspökladányi Helyi Paktum (TOP-5.1.2-16-HB1-2017-00001) pályázatok esetében a 2023. évi költségvetésben megtervezett bevételi előirányzathoz képest összességében **12 707 947 Ft** összeggel magasabb támogatás érkezett a tárgyévben. A pályázatok megvalósítása befejeződött, a záró kifizetési kérelmek jóváhagyását követően utófinanszírozásként megkapott források a korábbi időszak költségvetési kiadásainak támogatás tartalmai, ennek megfelelően a bevételekhez tárgyévben pályázati kiadás nem kapcsolódik. Tekintettel arra, hogy a most megkapott bevételek a korábban felmerült kiadások finanszírozását tartalmazzák, javaslom az általános tartalék növelését.

Fentiek alapján az alábbi bevételi és kiadási előirányzatok növelése szükséges:

* Működési célú átvett pénzeszközök (B6 rovat, Renatur pályázat) 2 611 584 Ft
* Működési célú átvett pénzeszközök (B6 rovat, SinCE-AFC pályázat) 3 628 548 Ft
* Működési célú támogatások államháztartáson belülről (B1 rovat,

Püspökladányi Helyi Paktum pályázat) 6 467 815 Ft

* Egyéb működési célú kiadások (K5 rovat, általános tartalék) 12 707 947 Ft

**4.** A2021–2027 programozási időszakban az európai területi együttműködési célkitűzés keretében megvalósuló transznacionális és interregionális együttműködési programok végrehajtásáról szóló 512/2022. (XII. 13.) Korm. rendelet (továbbiakban: 512/2022. Korm. rendelet) alapján az ún. közvetlen brüsszeli támogatás maximum 30 %-át a központi költségvetés visszatérítendő támogatás formájában megelőlegezi a kedvezményezett részére. Ezen pályázatok utófinanszírozottak, a kifizetési kérelmek féléves ciklusúak, és jellemzően az elbírálásuk és a támogatás folyósítása is ennyi időt vesz igénybe, így a kiadások felmerülése és annak támogatás tartalmának megérkezése közötti idő kb. egy éves időtartamra tehető. A finanszírozás megkönnyítése érdekében a tárgyévben megkezdett 5 új nemzetközi pályázat esetében is élt az önkormányzat a fent említett rendelet adta lehetőséggel.

Az előterjesztés készítésekor az alábbi pályázatokhoz kapcsolódóan érkeztek meg a megelőlegezési támogatások:

* EXPRESS pályázat 18 920 899 Ft
* GOCORE pályázat 19 319 430 Ft
* WEEEWaste pályázat 16 149 235 Ft

A visszafizetési kötelezettséggel kapott támogatások összegével, azaz összesen **54 389 564** **Ft**-tal nő a működési célú támogatás államháztartáson belülről bevételi jogcím (B1 rovat), és tekintettel arra, hogy a kapott támogatásokat legkésőbb az uniós hozzájárulás záró kifizetésének bankszámlánkra történő jóváírását követő 30 napon belül kell visszafizetni – ami a projektek megvalósítási időszakát figyelembe véve legkorábban a 2026-os költségvetési évben várható – céltartalék (K5 rovat) képzése szükséges.

**5.** Az 512/2022. Korm. rendelet alapján a központi költségvetés hazai társfinanszírozásban (vissza nem térítendő) részesíti az ún. közvetlen brüsszeli támogatásokat a pályázati költségvetés maximum 15 %-a mértékéig. Az előző pontban említett nemzetközi pályázatokhoz kapcsolódó hazai társfinanszírozások összegei megérkeztek az önkormányzat számlájára, mindösszesen **32 165 458 Ft** összegben, az alábbi megoszlásban:

* EXPRESS pályázat 11 317 884 Ft
* GOCORE pályázat 11 297 235 Ft
* WEEEWaste pályázat 9 550 339 Ft

A megkapott hazai társfinanszírozási összegek a projektmegvalósítás teljes időszakára vonatkoznak. Tekintettel arra, hogy az említett három pályázat tárgyévre tervezett kiadásai, és az ezen kiadások fedezeteként szolgáló bevételek között már szerepel a hazai társfinanszírozás összege is a 2023. évi költségvetésben, így jelen módosítás alkalmával a megkapott és a már betervezett támogatás közötti különbözet összege kerül beépítésre a költségvetésbe oly módon, hogy a 2023. évi költségvetést követően felmerülő pályázati kiadások hazai társfinanszírozással fedezett része a céltartalékot növeli.

A fentieknek megfelelően az alábbi bevételi és kiadási előirányzatok növelése szükséges:

EXPRESS pályázat vonatkozásában:

* Működési célú támogatások államháztartáson belülről (B1 rovat) 8 499 737 Ft
* Egyéb működési célú kiadások (Céltartalék) (K5 rovat) 8 499 737 Ft

GOCORE pályázat vonatkozásában:

* Működési célú támogatások államháztartáson belülről (B1 rovat) 8 443 021 Ft
* Egyéb működési célú kiadások (Céltartalék) (K5 rovat) 8 443 021 Ft

WEEEWaste pályázat vonatkozásában:

* Működési célú támogatások államháztartáson belülről (B1 rovat) 6 988 589 Ft
* Egyéb működési célú kiadások (Céltartalék) (K5 rovat) 6 988 589 Ft

Tekintettel a megérkezett megelőlegezési és hazai társfinanszírozási támogatási összegekre a költségvetésben a nemzetközi pályázatok finanszírozására elkülönített céltartalék feloldását javaslom az általános tartalék javára az alábbiak szerint:

* Egyéb működési célú kiadások (céltartalék) (K5 rovat) - 30 000 000 Ft
* Egyéb működési célú kiadások (általános tartalék) (K5 rovat) 30 000 000 Ft

**6.** A falu- és tanyagondoki képzéshez kapcsolódó képzési díj megfizetéséből **1 120 000 Ft**, a korábbi (megyei önkormányzati konszolidációt megelőző) években az önkormányzat dolgozóinak lakásépítésre, felújításra nyújtott kölcsön visszatérítéséből
**325 901 Ft**, egyéb működési bevételből **170 000 Ft** bevétele származott az önkormányzatnak, mellyel a bevételi és kiadási előirányzatok növelése szükséges az alábbiak szerint:

* Működési bevételek (B4 rovat) 1 290 000 Ft
* Működési célú átvett pénzeszközök (B6 rovat) 325 901 Ft
* Dologi kiadások (K3 rovat) 1 615 901 Ft

**7.** Az EFOP-153 pályázatok záró kifizetési igényeinek jóváhagyásához, a pályázatok lezárásához szükséges, hogy a felhasználásra nem került előleg összegek visszautalásra kerüljenek a támogató részére. A visszautaláshoz szükséges fedezet az alábbi átcsoportosítással biztosítható:

EFOP-1.5.3 Biharkeresztes pályázat vonatkozásában:

* Egyéb működési célú kiadások (általános tartalék) (K5 rovat) - 45 445 Ft
* Egyéb működési célú kiadások (fel nem használt támogatás

 visszautalása) (K5 rovat) 45 445 Ft

EFOP-1.5.3 Kaba pályázat vonatkozásában:

* Egyéb működési célú kiadások (általános tartalék) (K5 rovat) - 9 559 Ft
* Egyéb működési célú kiadások (fel nem használt támogatás

 visszautalása) (K5 rovat) 9 559 Ft

EFOP-1.5.3 Hajdúböszörmény pályázat vonatkozásában:

* Egyéb működési célú kiadások (általános tartalék) (K5 rovat) - 75 201 Ft
* Egyéb működési célú kiadások (fel nem használt támogatás

 visszautalása) (K5 rovat) 75 201 Ft

**8.** A pályázati megvalósítás szükségessé teszi az **„Együtt, közösségben Hajdú-Biharban”** című pályázat költségvetésének módosítását az alábbiak szerint:

* Dologi kiadások (K3 rovat) - 2 400 000 Ft
* Finanszírozási kiadások (K9 rovat, intézményfinanszírozás) 2 400 000 Ft

2023. októberében a **„Hajdú hagyományok nyomában”** című pályázat költségvetése elnöki hatáskörben módosításra került. A 126/2023. (X. 26.) elnöki határozat alapján végrehajtott kiemelt előirányzatok közötti átcsoportosítást a költségvetési rendeleten át kell vezetni az alábbiaknak megfelelően:

* Dologi kiadások (K3 rovat) - 40 000 000 Ft
* Személyi juttatások (K1 rovat) 40 000 000 Ft
1. **Az Önkormányzati Hivatal költségvetését érintő módosítás**

(a rendelettervezet 3. melléklete)

**9.** Az önkormányzat költségvetésének 8. pont szerinti módosításának hatására **2 400 000 Ft** összegben nő a Finanszírozási bevételek (B8 rovat), azon belül az irányító szervi támogatás folyósítása bevételi előirányzat, és az **„Együtt, közösségben Hajdú-Biharban”** című pályázat kiemelt előirányzatinak növelése szükséges az alábbiak szerint:

* Személyi juttatások (K1 rovat) 2 000 000 Ft
* Munkaadókat terhelő járulékok és szociális hozzájárulási adó (K2 rovat) 400 000 Ft

**10.** Az önkormányzati hivatal **348 000 Ft** összegű bértámogatásban részesült a Hajdú-Bihar Vármegyei Kormányhivatal Debreceni Járási Hivatalától a „Nyári diákmunka 2023.” munkaerőpiaci program keretében, melynek révén 2 fő diák foglalkoztatása valósult meg augusztus hónapban. A kapott összeggel az alábbi bevételi és kiadási előirányzatok növelése szükséges:

* Működési célú támogatások államháztartáson belülről (B1 rovat) 348 000 Ft
* Személyi juttatások (K1 rovat) 348 000 Ft

**11.** Bizonyítványmásodlat eljárási illetékéből **67 000 Ft,** egyéb működési bevételből **35 086 Ft** bevétele keletkezett az önkormányzati hivatalnak, amely összeggel az alábbi bevételi és kiadási előirányzatok növelése szükséges:

* Közhatalmi bevételek (B3 rovat) 67 000 Ft
* Működési bevételek (B4 rovat) 35 086 Ft
* Dologi kiadások (K3 rovat) 102 086 Ft

**12.** A **„Hajdú hagyományok nyomában”** című pályázat vonatkozásában az alábbi kiemelt előirányzatok közötti átcsoportosítás szükséges:

* Dologi kiadások (K3 rovat) - 300 000 Ft
* Munkaadókat terhelő járulékok és szociális hozzájárulási adó (K2 rovat) 300 000 Ft

Fentieket összegezve az előterjesztett rendeletmódosítás alkalmával az önkormányzatnál összesen **110 088 260 Ft**-tal, az önkormányzati hivatalnál összesen **2 850 086 Ft**-tal, az önkormányzat összevont adatait tekintve mindösszesen **110 538 346 Ft**-tal nő a bevételek és a kiadások összege.

Az előterjesztés egyben a rendelet-tervezet indokolása is.

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

a Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet módosításáról

szóló .../2023. (……) önkormányzati rendelettervezethez

|  |  |
| --- | --- |
| **Társadalmi hatás:**  | A Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 23. § (2) bekezdés b) pontja alapján a rendelettervezetet nem kell társadalmi egyeztetésre bocsátani. |
| **Gazdasági hatás:** | Nem releváns. |
| **Költségvetési hatás:** | A rendelet-tervezeten átvezetésre kerülő előirányzatokkal a központi költségvetésből biztosított támogatások, uniós pályázatok előirányzatosítása, átcsoportosítása történik meg. |
| **Környezeti, egészségi következmény:** | Nem releváns. |
| **Adminisztratív terheket befolyásoló hatás:** | Nem releváns. |
| **Egyéb hatás:** | Nem releváns. |
| **Megalkotás szükségessége:** | A 2023. évi költségvetési rendelet megalkotását követően jelentkező bevételek beépítése a szükséges kiemelt előirányzatok javára és terhére a zökkenőmentes feladatellátáshoz szükséges gazdálkodás biztosítása érdekében. |
| **Megalkotás elmaradása esetén várható következmény:** | Gazdálkodási szabálytalanság, illetve jogszabálysértés. |
| **Alkalmazásához szükséges feltétel:** | * **személyi:** biztosított
* **szervezeti:** biztosított
* **tárgyi:** biztosított
* **pénzügyi:** biztosított
 |

Kérem a közgyűlést a rendelet-tervezet elfogadására.

Debrecen, 2023. december 8.

**Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző

**Hajdú-Bihar Vármegye Önkormányzata Közgyűlésének**

 **…./2023. (….) önkormányzati rendelete**

**Hajdú-Bihar Vármegye Önkormányzata 2023. évi költségvetéséről szóló**

**3/2023. (II. 27.) önkormányzati rendelet módosításáról**

Hajdú-Bihar Vármegye Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 5. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

**1. §** A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 1. §-a helyébe a következő rendelkezés lép:

**„1. §** (1) Az önkormányzat közgyűlése (továbbiakban: Közgyűlés) az önkormányzat 2023. évi költségvetését 1.112.402.513 forint költségvetési bevétellel és 1.872.182.669 forint költségvetési kiadással hagyja jóvá.

(2) A Közgyűlés megállapítja, hogy a költségvetési bevételek és kiadások egyenlege 759.780.156 forint hiány. A költségvetési hiány összegéből 517.990.130 forint a működési költségvetés, 241.790.026 forint a felhalmozási költségvetés hiánya.

(3) A Közgyűlés a költségvetési hiányt belső forrásból, 759.780.156 forint maradvány igénybevételével finanszírozza, az e célt szolgáló finanszírozási bevételek összege 759.780.156 forint.

(4) A Közgyűlés megállapítja, hogy a finanszírozási kiadások összege 24.888.000 forint, amelyet 12.444.000 forint összegben maradvány igénybevételével, 12.444.000 forint összegben pedig államháztartáson belüli megelőlegezéssel finanszíroz.

(5) A Közgyűlés a (3) és (4) bekezdésben rögzítettekre tekintettel a finanszírozási bevételek összegét 784.668.156 forintban állapítja meg.”

**2. §** (1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (1) bekezdés a)-b) pontjai helyébe a következő rendelkezések lépnek:

*(Az önkormányzat működési költségvetése:)*

 „a) működési költségvetési bevételek mindösszesen: 1.109.738.513 forint

 b) működési költségvetési kiadások mindösszesen: 1.627.728.643 forint „

(2) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (7) bekezdése helyébe a következő rendelkezés lép:

„(7) A Közgyűlés a Hajdú-Bihar Vármegyei Önkormányzati Hivatal részére 423.911.585 forint irányító szervi támogatást (intézményfinanszírozás) biztosít.”

(3) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (8) bekezdése helyébe a következő rendelkezés lép:

„(8) A Közgyűlés a 2023. évi költségvetésben 90.461.524 forint általános tartalékot, valamint 150.820.911 forint céltartalékot különít el. A céltartalékból:

a) 30.000.000 forint a Foglalkoztatási Paktum Plusz pályázat következő években felmerülő kiadásainak fedezetét,

b) 10.000.000 forint a nemzetközi pályázatok következő években felmerülő önerő fedezetét,

c) 2.500.000 forint az új (benyújtás előtt, vagy elbírálás alatt lévő) pályázatok önerő fedezetét,

d) 5.000.000 forint a devizaárfolyam változásából eredő kockázatok fedezetét,

e) 25.000.000 forint a humánerőforrás biztosítás fedezetét,

f) 18.920.899 forint az EXPRESS pályázat, 16.149.235 forint a GOCORE pályázat, 19.319.430 forint a WEEEWaste pályázat uniós támogatásának megelőlegezésére kapott visszatérítendő támogatás visszafizetését,

g) 8.499.737 forint az EXPRESS pályázat, 8.443.021 forint a GOCORE pályázat, 6.988.589 forint a WEEEWaste pályázat hazai társfinanszírozásaként a következő évben felmerülő kiadásainak fedezetét szolgálja.”

(4) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (11) bekezdése helyébe a következő rendelkezés lép:

„(11) A Közgyűlés a 2023. évi költségvetésben 87.981.863 forint működési célú támogatást állapít meg a rendelet 8. melléklete szerint.”

**3. §** A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzati hivatal 2023. évi költségvetési bevételeit 35.388.746 forintban, költségvetési kiadásait 478.785.866 forintban határozza meg. A költségvetés egyenlege 443.397.120 forint hiány, amelyet 19.485.535 forint maradvány igénybevételével, valamint 423.911.585 forint irányító szervi támogatással finanszíroz a rendelet 3. melléklete szerint.”

**4. §** (1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzati hivatal esetében bruttó 27.024.621 forint összeghatárig vállalható kötelezettség.”

**5. §** (1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 1. melléklete helyébe az 1. melléklet lép.

(2) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. melléklete helyébe a 2. melléklet lép.

(3) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 3. melléklete helyébe a 3. melléklet lép.

(4) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. melléklete helyébe a 4. melléklet lép.

(6) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 5. melléklete helyébe az 5. melléklet lép.

(7) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 6. melléklete helyébe a 6. melléklet lép.

(8) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 8. melléklete helyébe a 7. melléklet lép.

**6. §** Ez a rendelet a kihirdetését követő napon lép hatályba.

|  |  |
| --- | --- |
| **Dr. Dobi Csaba**  | **Pajna Zoltán**  |
| **jegyző** | **a vármegyei közgyűlés elnöke** |